1.9.2023
FI
Euroopan unionin virallinen lehti
L 216/7
LIITE
”LIITE
Luettelo rajatarkastusasemilla suoritettavasta virallisesta valvonnasta vapautetuista yhdistelmätuotteista (3 artikla)
Tässä luettelossa mainitaan unionissa käytössä olevan yhdistetyn nimikkeistön (CN) mukaisesti ne yhdistelmätuotteet, joiden osalta ei tarvitse suorittaa virallista valvontaa rajatarkastusasemilla.
Taulukon alaviitteet: Sarake (1) – CN-koodi Tässä sarakkeessa ilmoitetaan CN-koodi.
CN-koodi, joka on vahvistettu asetuksella (ETY) N:o 2658/87, perustuu harmonoituun tavarankuvaus- ja koodausjärjestelmään (HS-järjestelmään).
Järjestelmän on laatinut tulliyhteistyöneuvosto, jonka nimi on sittemmin muutettu Maailman tullijärjestöksi, ja se on hyväksytty neuvoston päätöksellä 87/369/ETY (1).
CN-nimikkeistö noudattaa HS-järjestelmän ryhmiä ja alaryhmiä kuusinumeroisiin ryhmiin asti.
Seitsemäs ja kahdeksas numero yksilöivät tarkemmat CN-alanimikkeet.
Jos käytetään neli-, kuusi- tai kahdeksannumeroista koodia, eikä koodin edessä ole tunnusta ”ex”, kaikki yhdistelmätuotteet, jotka kyseiset neljä-, kuusi- tai kahdeksannumeroiset koodit kattavat, on vapautettava virallisesta valvonnasta rajatarkastus­ asemilla, jollei toisin määrätä.
Jos johonkin neli-, kuusi- tai kahdeksannumeroiseen koodiin kuuluvista yhdistelmätuotteista vain osa sisältää eläintuotteita eikä CN-nimikkeistössä ole kyseisen koodin kohdalla tarkempaa alanimikettä, koodin edessä on ”ex”.
Esimerkiksi nimikkeen ”ex 2001 90 65” osalta rajatarkastusasemilla tehtäviä tarkastuksia ei vaadita sarakkeessa (2) mainituilta tuotteilta.
Sarake (2) – Selitys Tässä sarakkeessa annetaan tarkat tiedot niistä yhdistelmätuotteista, jotka kuuluvat rajatarkastusasemilla suoritettavasta virallisesta valvonnasta myönnettävän poikkeuksen piiriin.
CN-koodit
Selitys
(1)
(2)
1704, ex 1806
Sokerileipomotuotteet (myös makeiset), valkoinen suklaa ja muut kaakaota sisältämättömät elintarvikevalmisteet sekä kaakaota sisältävät sokerileipomotuotteet (myös makeiset), suklaa ja muut elintarvikevalmisteet, levitteet ja juomien valmistukseen tarkoitetut valmisteet, jotka täyttävät 3 artiklan 1 kohdan a alakohdan vaatimukset.
ex 1902 19, ex 1902 30, ex 1902 40
Makaronivalmisteet, nuudelit ja couscous, jotka täyttävät 3 artiklan 1 kohdan a alakohdan vaatimukset.
ex 1904 10, ex 1904 20, ex 1904 90
Viljasta tai viljatuotteista paisuttamalla tai paahtamalla saadut elintarvikevalmisteet, paahtamattomista viljahiutaleista tai paahtamattomien viljahiutaleiden ja paahdettujen viljahiutaleiden tai paisutetun viljan sekoituksesta saadut elintarvikevalmisteet, jotka täyttävät 3 artiklan 1 kohdan a alakohdan vaatimukset (esim. aamiaismurot, mysli ja granola).
Riisistä ja muusta viljasta saadut elintarvikevalmisteet, jotka täyttävät 3 artiklan 1 kohdan a alakohdan vaatimukset.
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Ruokaleipä, kakut, valmistetut leivonnaiset, keksit ja pikkuleivät (myös voileipäkeksit), vohvelit ja vohvelikeksit, korput, paahdettu leipä ja niiden kaltaiset paahdetut tuotteet sekä sipsit ja lastut, jotka täyttävät 3 artiklan 1 kohdan a alakohdan vaatimukset.
(1) Neuvoston päätös 87/369/ETY, tehty 7 päivänä huhtikuuta 1987, harmonisoitua tavarankuvaus- ja -koodausjärjestelmää koskevan kansainvälisen yleissopimuksen ja siihen liittyvän muutospöytäkirjan hyväksymisestä (EYVL L 198, 20.7.1987, s. 1).